**Αθήνα:** 11.02.2019

**Αρ. Πρωτ.:**

**ΑΝΑΚΟΙΝΩΣΗ**

**Προτάσεις στο υπ. Εθνικής Άμυνας**

[Τις προτάσεις της στο υπουργείο Εθνικής Άμυνας κατέθεσε μέσω επιστολής η ΕΣΑμεΑ](https://www.esamea.gr/our-actions/our-actions/4111-ypomnima-tis-esamea-gia-tin-epilysi-thematon-poy-aforoyn-tis-oikogeneies-stelexon-ton-enoplon-dynameon-poy-exoyn-melos-me-anapiria), οι οποίες αποσκοπούν στην παροχή διευκολύνσεων στο προσωπικό των ενόπλων δυνάμεων που έχουν στην οικογένειά τους άτομα με αναπηρία.

Μεταξύ άλλων η ΕΣΑμεΑ ζητά τη μείωση ωραρίου κατά μία ώρα στα στελέχη των ενόπλων δυνάμεων, οι οποίοι είναι γονείς ή έχουν τη δικαστική επιμέλεια παιδιών που πάσχουν από σακχαρώδη διαβήτη τύπου 1, με ποσοστό αναπηρίας 50% τουλάχιστον, μέχρι την ηλικία των 15 ετών, όπως ισχύει και για τους δημόσιους υπαλλήλους. Επίσης αιτήθηκε την αντικατάσταση της παρ. β του άρθρου 1 της υπ’ αριθ. Φ.400/32/82424/Σ343 Απόφασης του Υπουργού Εθνικής Άμυνας, έτσι ώστε ο ορισμός της αναπηρίας να συνάδει με τις αρχές και τους σκοπούς της Διεθνούς Σύμβασης για τα δικαιώματα των ατόμων με αναπηρία.

Αναλυτικά όλες οι προτάσεις στην επιστολή.

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |